ขอสอบถามค่ะ ประจำเดือนมาหลังจากคลอดลูกได้ 5 เดือน ให้นมแม่ผสมกับนมผง หลังจากประจำเดือนหมด ประมาณ 10 วัน จะมี เลือดคล้ายๆเลือดเก่าสีน้ำตาลติดกางเกงในมาไม่เยอะค่ะ เป็นอยู่ 3-4 วัน ไม่มีอาการปวดท้อง อาการแบบนี้ต้องพบแพทย์ไหมค่ะ
สวัสดีค่ะ หากประจำเดือนหมดไปแล้ว 10 วัน แล้วมีเลือดออกเล็กน้อย 3-4 วัน อาจเป็นเลือดที่เกิดจาก- ผลข้างเคียงจากการใช้ยาฮอร์โมนต่างๆ เช่น ยาฉีดคุมกำเนิด ยาฝังคุมกำเนิด ยาเม็ดคุมกำเนิด รวมถึงยาสตรี สมุนไพร อาหารเสริมต่างๆ เป็นต้น- มีการอักเสบติดเชื้อในโพรงมดลูก แต่มักมีอาการปวดท้องน้อยและตกขาวที่ผิดปกติร่วมด้วย- มีการตั้งครรภ์อีกครั้ง แล้วมีภาวะแทรกซ้อนเกิดขึ้น เช่น แท้งคุกคาม เป็นต้น โดยเลือดที่ออกก่อนหน้านั้น อาจไม่ใช่ประจำเดือนก็ได้- มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น- มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนผิดปกติ เป็นต้นดังนั้นแล้ว หากได้ใช้ฮอร์โมนคุมกำเนิดอยู่ ก็น่าจะเกิดจากผลของยาได้ แต่หากไม่ได้ใช้ และที่ผ่านมาได้มีเพศสัมพันธ์ อาจลองตรวจหาการตั้งครรภ์ดูด้วย หากตรวจไม่พบ ก็อาจสังเกตเลือดที่ออกไปก่อน หากไม่ได้มีเลือดผิดปกติออกมาอีก ก็อาจไม่จำเป็นต้องทำอะไร แต่หากยังคงมีเลือดออกมาเรื่อยๆ หรือมีปวดท้องน้อย ก็ควรไปพบสูติ-นรีแพทย์เพื่อตรวจรักษาค่ะ